11. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΝΟΙΑΣ ΚΑΙ ΕΡΓΑΣΙΑΣ Αριθ. 3484/Υ.53 της 24 Ιαν./10 Φεβρ.  1959 Περί συμπληρώσεως της υπ’ αριθ. 58678/ Ε.1789/58 κοινής αποφάσεως των Υπουργών Οικονομικών, Κοινωνικής Προνοίας και Εργασίας. Έχοντες υπ’ όψει τας διατάξεις της παρ. 4 του άρθρ. 1 του Ν.Δ. 3623/1956 «περί καθορισμού των κατωτάτων ορίων ιατρικής αμοιβής και συνθηκών εργασίας των ιατρών», αποφασίζομεν: 1.Συμπληρούντες την υπ’ αριθ. 58678/Ε.1789 (ΦΕΚ Β΄ τεύχος 261/30.9.58) απόφασιν ημών, ορίζομεν όπως εις περιπτώσεις καθ’ ας δεν καθίσταται δυνατή η εφαρμογή της εν λόγω αποφάσεων ημών επί καρδιακών χειρουργικών επεμβάσεων, δύνανται τα αρμόδια όργανα των Οργανισμών Κοινωνικής Ασφαλίσεως, αρμοδιότητος του Υπουργείου Εργασίας, να καθορίζουν ηυξημένας ιατρικάς αμοιβάς, αίτινες όμως δεν δύνανται να είναι ανώτεραι των μικροτέρων τιμών των αναγραφομένων δια τας εν λόγω χειρουργικάς επεμβάσεις εν τω σχετικώ πίνακι των εις εκτέλεσιν του άρθρ. 29 του Α.Ν. 1565/ 1939, ως ετροποποιήθη και συνεπληρώθη μεταγενεστέρως, εκδιδομένων εκάστοτε Β.Δ/των. 2.Η παρούσα, ης η ισχύς άρχεται από 1ης Ιαν. 1959, δημοσιευθήτω δια της Εφημερίδος της Κυβερνήσεως. 